Morašice (distrikto Svitavy)

Municipo Morašice situas en Ĉeĥio, regiono Pardubice, distrikto Svitavy, 6 km okcidente de urbo Litomyšl. Vivas ĉi tie  ().

 Historio 
La vilaĝo ekzistis jam en la 12-a jarcento. Tiam sinjoro Oeš transigis parton de Morašice kaj vilaĝojn Lažany kaj Říkovice al premonstrata monaĥejo en Litomyšl. En la jaro 1226 estis en Morašice atestita ekzisto de rotondo kaj de bone remparita fortikaĵeto. Laŭ iuj konsideroj la rotondo povis ekesti jam en la dua duono de la 9-a jarcento. Malkonstruita ĝi estis en la jaro 1834.

 Loĝantaro 

 Partoj de municipo 
 Morašice
 Lažany
 Řikovice
 Višňáry

 Memorindaĵoj 
 Preĝejo 
Proksimume en centro de la vilaĝo, en tombejo, troviĝas preĝejo de Sanktaj Petro kaj Paŭlo. Konstruon de la preĝejo faris verŝajne fratoj Pešek kaj Ješek Lhútek el Prago. Rekonstruo estis post incendio en la jaro 1540 kaj plua en la jaro 1712.

Ĝi estas ununava kun kvinlatere fermita presbiterejo kaj prisma turo kun sakristio en subturejo sur norda flanko kaj antaŭĉambro kun oratorio sur norda flanko de la navo. Fasadoj estas nemembrigitaj, la fenestroj pintarkaj sen giraĵoj, apogpilieroj ĉe la preĝejo dufoje ŝtupigitaj.

La presbiterejo estas kruce volbita, triumfa arko estas alta, pinta, la navo platplafona kun ligna ĥorejo. En la jaro 1951 estis malkovritaj kaj restaŭritaj valoraj surmuraj pentraĵoj - Kliniĝo de Tri Reĝoj, Kristo Suferanto, Sanktuloj, datitaj 1393.

Ekipaĵo estas el la fino de 18-a jarcento - ĉefaltaro kaj du flankaj altaroj, predikejo. Reliefo de "Prediko de Sankta Johano Baptisto" estas el malnova baroka predikejo el la jaro 1657.

 Ostejo 
Ostejo, nomata karner, apud la preĝejo, estis origine gotika kapelo el la 14-a jarcento. Negranda konstruaĵo laŭ kvadrata plano, sur norda flanko portaleto kun hakita embrazuro, oblongaj fenestroj ankaŭ kun hakitaj embrazuroj, interno estas volbita per milde pinta barela volbo.

 Statuo 
Statuo de Sankta Johano Nepomuka estas origine el la jaro 1732, renovigita en la jaroj 1894 kaj 1922.

 Pluaj memorindaĵoj 
 Ruinoj de ĉarpentita muelejo
 Paroĥestrejo
 Vilaĝestrejo
 Multaj originaj bienoj

 Literaturo 
 Marek Podhorský: Pardubický kraj. Eldonis freytag & berndt, eldonejo en Prago en j. 2004.
 Dr. E. Poche, DrSc. a kol. – Umělecké památky Čech. Eldonis Akademia en Prago en j. 1978.

 Eksteraj ligiloj 
 Oficiala paĝaro de mikroregiono Litomyšlsko  


Kategorio:Vilaĝoj en distrikto Svitavy
Kategorio:Municipoj en distrikto Svitavy
Kategorio:Setlejoj en Svitava montetaro